# โนกิซากะโฟร์ตีซิกซ์
โนกิซากะโฟร์ตีซิกซ์ (,) เป็นกลุ่มไอดอลหญิงญี่ปุ่น ก่อตั้งโดยยาซุชิ อากิโมโตะ โดยสร้างขึ้นเป็นคู่แข่งอย่างเป็นทางการของเอเคบีโฟร์ตีเอต และเป็นไอดอลกลุ่มแรกของซากามิจิซีรีส์ ซึ่งรวมไปถึงวงน้องสาวอย่างเคยากิซากะโฟร์ตีซิกซ์ โยชิโมโตะซากะโฟร์ตีซิกซ์ และ ฮินาตะซากะโฟร์ตีซิกซ์ 

ผลงานเพลงของวงประกอบไปด้วยซิงเกิล 24 ซิงเกิล และ อัลบั้มรวมเพลง 5 อัลบั้ม แต่ละซิงเกิลของโนกิซากะโฟร์ตีซิกซ์ตั้งแต่ซิงเกิลที่สามเป็นต้นไป ได้ติดอันดับสูงสุดบนชาร์ตประจำสัปดาห์ของออริคอน และมียอดขายอย่างน้อยมากกว่าหนึ่งล้านแผ่นตั้งแต่ซิงเกิล "Influencer" เป็นต้นไป นอกจากนี้ทางวงยังมีรายการโทรทัศน์ รายการวิทยุ ละครเวที และภาพยนตร์ เช่น NOGIBINGO!, Hatsumori Bemars, Nogizaka Under Construction, Asahinagu และภาพยนตร์สารคดีของวงอีกจำนวนมาก

โนกิซากะโฟร์ตีซิกซ์ได้รับรางวัลแกรนด์พริกซ์จากงานประกาศรางวัลประจำปี เจแปนเรคอร์ดอะวอดส์ด้วยเพลง "Influencer" (2560) และ "Synchronicity" (2561) ติดต่อกันสองสมัย และวงมียอดขายซีดีรวมกว่า 18 ล้านแผ่นในประเทศญี่ปุ่น

ประวัติ

2554-2555: การก่อตั้งวงและช่วงก่อนประสบความสำเร็จ

การตั้งวงโนกิซากะโฟร์ตีซิกซ์ถูกประกาศครั้งแรกเมื่อวันที่ 29 มิถุนายน 2554 โดยเป็นไอดอลวงแรกที่ได้รับระบุว่าเป็น "คู่แข่งอย่างเป็นทางการ" (, kōshiki raibaru) ของเอเคบีโฟร์ตีเอต โดยแตกต่างจากไอดอลวงน้องสาวของเอเคบีโฟร์ตีเอต อย่างเอ็นเอ็มบีโฟร์ตีเอต และเอสเคอีโฟร์ตีเอต ชื่อวงตั้งจากสถานีโนกิซากะ ซึ่งตั้งอยู่ใกล้เคียงกับที่ตั้งของสำนักงานของโซนี่มิวสิกเจแปน ยาซุชิ อากิโมโตะ โปรดิวเซอร์ของวงยังได้กล่าวอีกว่า เลข "46" นั้นได้รับเลือกให้เป็นความท้าทายกับเอเคบีโฟร์ตีเอตโดยตรง โดยสื่อถึงความหมายที่ว่า โนกิซากะโฟร์ตีซิกซ์จะประสบความด้วยจำนวนสมาชิกที่น้อยกว่า เพื่อให้มีความแตกต่างจากวงไอดอลของเอเคบีโฟร์ตีเอตและวงน้องสาว ภาพลักษณ์ของโนกิซากะโฟร์ตีซิกซ์นั้นมีพื้นฐานมาจากโรงเรียนประจำหญิงล้วนของประเทศฝรั่งเศสในความคิดของชาวญี่ปุ่น ซึ่งสื่อถึงความหมายโดยนัยถึงสง่างามและงดงาม (elegant and refined)

การคัดเลือกรอบสุดท้ายของวงจัดขึ้นในวันที่ 20-21 สิงหาคม ได้คัดเลือกผู้เข้ารอบสุดท้าย 56 คนเหลือ 36 คน จากผู้เข้าร่วมคัดเลือกทั้งหมด 38,934 คน และยังมีการประกาศว่าจะมีสมาชิก 16 คนจะเป็น "เซ็มบัตสึ" สำหรับในการขึ้นแสดงเพลงและการออกสื่อต่าง ๆ ในวันที่ 2 ตุลาคม 2554 วงได้มีรายการวาไรตี้โชว์รายการแรกชื่อ Nogizakatte, Doko? (?, แปลว่า โนกิซากะอยู่ที่ไหน) และดำเนินรายการโดยนักแสดงตลกคู่หู บานานาแมน

ในวันที่ 22 กุมภาพันธ์ 2555 โนกิซากะโฟร์ตีซิกซ์ได้ปล่อยซิงเกิลเปิดตัว "Guruguru Curtain"  โดยติดอันดับที่สองในชาร์ตออริคอนและมียอดขาย 136,309 แผ่นในสัปดาห์แรก และซิงเกิลที่สอง "Oide Shampoo"  ได้ปล่อยในวันที่ 2 พฤษภาคม ในปีเดียวกัน และกลายเป็นซิงเกิลแรกของวงที่ติดอันดับที่หนึ่งของชาร์ตประจำสัปดาห์ออริคอนด้วยยอดขาย 156,000 แผ่น ท่าเต้นของเพลง "Oide Shampoo" ทำให้เกิดข้อโต้เถียงในช่วงเวลาหนึ่ง เนื่องจากนักวิจารณ์ไม่เห็นด้วยที่กับการที่สมาชิกยกกระโปรงขึ้นเหนือใบหน้าในช่วงหนึ่งของการแสดง

ในเดือนมิถุนายน 2555 โนกิซากะโฟร์ตีซิกซ์ได้เป็นส่วนหนึ่งของงานยูบิมัตสึริ เทศกาลรวมไอดอลที่จัดโดยริโนะ ซาชิฮาระ โดยถูกจัดขึ้นที่สนามกีฬาต่อสู้ญี่ปุ่น ต่อหน้าผู้ชมจำนวน 8,000 คน พวกเธอได้แสดงละครเวทีครั้งแรกของวงชื่อ 16 nin no Principal  ณ โรงละครพาร์โคชิบุยะ ในเดือนกันยายน 2555 ในปลายปี พ.ศ. 2555 โนกิซากะโฟร์ตีซิกซ์ได้ติดอันดับที่หนึ่งของชาร์ตประจำปีออริคอนในหมวดหน้าใหม่ (newcomers sales) ด้วยยอดขาย 870 ล้านเยน

2556-2558: รุ่นที่สองและความสำเร็จระดับประเทศ

โนกิซากะโฟร์ตีซิกซ์จัดคอนเสิร์ตครบรอบปีครั้งแรกในชื่อ 1st YEAR BIRTHDAY LIVE ที่มากุฮาริเม็สเซอ จังหวัดชิบะ ในเดือนกุมภาพันธ์ 2556 โดยมีผู้เข้าชมกว่า 9,000 คน ในเดือนธันวาคม 2556 ถึงเดือนเมษายน 2557 ได้มีการคัดเลือกสมาชิกโนกิซากะโฟร์ตีซิกซ์รุ่นสองขึ้น โดยได้สมาชิกใหม่ทั้งหมด 14 คนจากผู้สมัคร 16,302 คน โดยสมาชิก 13 คนได้แนะนำตัวในละครเวที 16 nin no Principal deux  ในเดือนพฤษาคม 2556 วงได้มีรายการวิทยุรายการแรกของวงชื่อ Nogizaka46 no "No"  และปล่อยโฟโตบุ๊กเล่มแรกชื่อ Nogizaka Ha  โดยปล่อยในเดือนตุลาคม และติดอันดับที่สี่ของการจัดอันดับหนังสือประจำสัปดาห์ของออริคอนด้วยยอดขาย 27,000 เล่ม

thumb|alt=โนกิซากะโฟร์ตีซิกซ์ทำการแสดงบนเวที|โนกิซากะโฟร์ตีซิกซ์ทำการแสดงในงานเจแปนเอ็กซ์โป กรุงปารีส ในปี 2557
ในเดือนกุมภาพันธ์ 2557 โนกิซากะโฟร์ตีซิกซ์ได้จัดคอนเสิร์ตวันเกิดปีที่สองในชื่อ 2nd YEAR BIRTHDAY LIVE ที่โยโกฮามะอารีนา มีผู้ชมทั้งหมด 13,000 คน โดยระหว่างการแสดง วงได้ประกาศการแสดงละครเวที 16 nin no Principal trois  โดยจะทำการแสดงที่โรงละครอากาซากะเอซีทีตั้งแต่วันที่ 30 พฤษภาคมจนถึงวันที่ 15 มิถุนายน และวงได้ปล่อยดีวีดีและบลูเรย์ Nogizaka46 1ST YEAR BIRTHDAY LIVE 2013.2.22 MAKUHARI MESSE โดยติดอันดับที่หนึ่งของชาร์ตดีวีดีประจำสัปดาห์ออริคอนด้วยยอดขาย 12,000 แผ่นในสัปดาห์แรก ในวันที่ 24 กุมภาพันธ์ 2557 ในงาน AKB48 Group Dai Sokaku Matsuri ได้มีการประกาศว่า รินะ อิโกมะ จะเข้าร่วมเป็นสมาชิกเอเคบีโฟร์ตีเอต ทีมบี และ เรนะ มัตสึอิ จากเอสเคอีโฟร์ตีเอต ทีมอี จะควบทีมกับโนกิซากะโฟร์ตีซิกซ์ ในวันที่ 5 กรกฎาคม 2557 วงได้ทำการแสดงนอกประเทศครั้งแรกในงานเจแปนเอ็กซ์โป 2014 ณ กรุงปารีส ประเทศฝรั่งเศส

ในวันที่ 7 มกราคม 2558 โนกิซากะโฟร์ตีซิกซ์ได้ปล่อยอัลบั้มเต็มอัลบั้มแรกชื่อ Toumei na Iro  โดยทะยานขึ้นอันดับที่หนึ่งของชาร์ตอัลบั้มประจำสัปดาห์ออริคอน และมียอดขายกว่า 220,000 แผ่น ในเดือนต่อมา วงได้จัดคอนเสิร์ตวันเกิดปีที่สามในชื่อ 3rd YEAR BIRTHDAY LIVE ที่เซบูโดม จังหวัดไซตามะ มีผู้ชมคอนเสิร์ตประมาณ 38,000 คน ในวันที่ 26 มีนาคม 2558 ในงาน AKB48 Spring Concert ~Jikiso Imada Shugyouchu!~ ที่ไซตามะซูเปอร์อารีนา ได้มีการประกาศว่าจะยกเลิกการแลกเปลี่ยนสมาชิกระหว่างรินะ อิโกมะกับเรนะ มัตสึอิ ในวันที่ 20 เมษายน 2558 วงได้มีรายการวาไรตี้โชว์ใหม่ Nogizaka Under Construction (, Nogizaka Kōjichū) แทนที่รายการเดิม Nogizakatte, Doko? ในวันที่ 11 กรกฎาคม 2558 ละครเรื่องแรกของวง Hatsumori Bemars  ได้ออกอากาศครั้งแรกทางช่อง TX network  โนกิซากะโฟร์ตีซิกซ์ได้จบปีด้วยการขึ้นแสดงในรายการ เอ็นเอชเค โคฮากุอูตะกัซเซ็ง (เทศกาลดนตรีขาวแดง) เป็นครั้งแรก และร้องเพลงจากซิงเกิลที่ 5 "Kimi no Na wa Kibou" 

2559-2560: รุ่นที่สามและเจแปนเรคอร์ดอะวอดส์

ในวันที่ 20 ถึง 22 กุมภาพันธ์ 2559 โนกิซากะโฟร์ตีซิกซ์ได้ออกรายการโทรทัศน์ทางอินเทอร์เน็ตของตัวเองชื่อ Nogizaka46 4th Anniversary Nogizaka 46 hours TV  ซึ่งผลิตและแสดงโดยสมาชิกของวงเองเป็นเวลา 46 ชั่วโมงติดต่อกัน บนเว็บไซต์หกแห่งพร้อมกัน และในสัปดาห์ต่อมา ซิงเกิลที่ 12 ของวง "Taiyou Knock"  ได้รับเลือกจากงานประกาศรางวัลเจแปนโกลด์ดิสก์อะวอร์ด ในวันที่ 25 พฤษภาคม วงได้ปล่อยอัลบั้มเต็มที่สองชื่อ Sorezore no Isu  โดยทะยานขึ้นอันดับที่หนึ่งของชาร์ตอัลบั้มประจำสัปดาห์ออริคอน โดยวงได้โปรโมตอัลบั้มเต็มชุดที่สองในรายการ 2nd Nogizaka46 Hours TV  ในวันที่ 5 สิงหาคม วงได้ปล่อยโฟโตบุ๊กเล่มที่สองชื่อ 1jikan Okure no I love you.  โดยขายได้ 41,000 เล่มในสัปดาห์แรก และติดอันดับที่หนึ่งของการจัดอันดับหนังสือประจำสัปดาห์ของออริคอน

ในวันที่ 19 กรกฎาคม ถึง 4 กันยายน ได้มีการคัดเลือกสมาชิกรุ่นที่ 3 ในการคัดเลือกผู้สมัครรอบสุดท้าย ผู้สมัคร 13 คนได้เชิญชวนผู้ชมทางอินเทอร์เน็ตผ่านบริการสตรีมมิง SHOWROOM ในวันที่ 4 กันยายน ประกาศว่าผู้สมัคร 12 คนได้ผ่านการคัดเลือกรอบสุดท้ายและ 1 คนที่ปฏิเสธ จากจำนวนผู้สมัครทั้งหมด 48,986 คน ซึ่งมากที่สุดเท่าที่เคยมีมา

งาน 4th YEAR BIRTHDAY LIVE ได้ถูกเลื่อนไปยังสามวันสุดท้ายของ Summer National Tour 2016 เนื่องจากไม่มีสถานที่จัดคอนเสิร์ตจากการปรับปรุงสถานที่สำหรับการจัดการแข่งขันโอลิมปิกฤดูร้อนในปี พ.ศ. 2563 ในวันที่ 9 พฤศจิกายน  วงได้ปล่อยซิงเกิลที่ 16 ชื่อ "Sayonara no Imi"  โดยทะยานขึ้นอันดับที่หนึ่งของชาร์ตซิงเกิลประจำสัปดาห์ออริคอน และมียอดขาย 827,717 ก็อปปีในสัปดาห์แรก และเป็นซิงเกิลแรกของวงที่ได้รับการรับรองระดับ Million จากสมาคมอุตสาหกรรมแผ่นเสียงญี่ปุ่น (RIAJ) และวงได้ขึ้นแสดงในรายการ Kōhaku Uta Gassen เป็นครั้งที่สอง

ในวันที่ 20 ถึง 22 กุมภาพันธ์ 2560 โนกิซากะโฟร์ตีซิกซ์ได้จัดคอนเสิร์ต 5th YEAR BIRTHDAY LIVE เป็นเวลา 3 วันที่ไซตามะซูเปอร์อารีนา โดยในคอนเสิร์ตวันแรกกำหนดให้เป็นวันจบการศึกษาของนานามิ ฮาชิโมโตะในฐานะสมาชิกของโนกิซากะโฟร์ตีซิกซ์ก่อนออกจากวงการบันเทิง ในเดือนพฤษภาคม 2560 วงได้ทำการแสดงละครเวทีจากมังงะชื่อ Asahinagu  โดยทำการแสดงที่โตเกียว โอซากะ และไอจิ และในเดือนเดียวกันได้ปล่อยอัลบั้มเต็มที่สาม Umaretekara Hajimete Mita Yume  ภาพยนตร์เรื่องแรกของที่แสดงโดยโนกิซากะโฟร์ตีซิกซ์ซึ่งดัดแปลงจากมังงะ Asahinagu ออกฉายทั่วประเทศญี่ปุ่นในเดือนกันยายน 2560 โดยเพลงธีมของภาพยนตร์ "Itsuka Dekiru kara Kyou Dekiru"  ได้ถูกปล่อยมาเป็นซิงเกิลที่ 19

คอนเสิร์ตฤดูร้อนของวง Summer National Tour 2017 ที่โตเกียว เซ็นได โอซากะ นาโงยะ และนีงาตะ และสิ้นสุดในวันที่ 7 และ 8 พฤศจิกายน ณ โตเกียวโดม โดยมีผู้เข้าชมมากกว่า 55,000 คนต่อวัน ในวันที่ 24 พฤศจิกายน วงได้ทำการแสดงที่ต่างประเทศครั้งที่สองที่งาน C3AFA ประเทศสิงคโปร์ และสิ้นสุดปีด้วยการชนะรางวัลแกรนด์พิกซ์ในงานเจแปนเรคอร์ดอะวอดส์ครั้งที่ 59 ด้วยซิงเกิลที่ 17 "Influencer"  และได้ขึ้นแสดงในรายการ Kōhaku Uta Gassen เป็นครั้งที่ 3 ติดต่อกัน

2561-ปัจจุบัน: ความสำเร็จระดับนานาชาติและรุ่นที่สี่

thumb|alt=โนกิซากะโฟร์ตีซิกซ์ทำการแสดงบนเวที|โนกิซากะโฟร์ตีซิกซ์ทำการแสดงที่ไต้หวันในปี 2562

ในวันที่ 6 กรกฎาคม ถึง 2 กันยายน คอนเสิร์ต Summer National Tour 2018 ได้ถูกจัดขึ้น โดยรวมถึงคอนเสิร์ต 6th YEAR BIRTHDAY LIVE ในวันที่ 6 ถึง 8 กรกฎาคม ในวันที่ 1 ธันวาคม คอนเสิร์ตเดี่ยวครั้งแรกนอกประเทศถูกจัดขึ้นที่เมอร์เซเดส-เบนซ์อารีนา นครเซี่ยงไฮ้ ในงานเจแปนเรคอร์ดอะวอดส์ครั้งที่ 60 โนกิซากะโฟร์ตีซิกซ์ได้ชนะรางวัลแกรนด์พริกซ์จากซิงเกิลที่ 20 "Synchronicity"  เป็นครั้งที่สองติดต่อกัน ในวันที่ 27 มกราคม 2562 คอนเสิร์ตเดี่ยวนอกประเทศครั้งที่สองถูกจัดขึ้นที่ไทเปอารีนา นครไทเป และหลังจากนั้นได้ประกาศแผนที่จะจัดคอนเสิร์ตสองวันที่เซี่ยงไฮ้ที่เมอร์เซเดส-เบนซ์อารีนา อัลบั้มเต็มชุดที่สี่ Ima ga Omoide ni Naru Made  ปล่อยในวันที่ 17 เมษายน 2562

บรรดาสมาชิกรุ่นที่หนึ่งได้เริ่มทยอยจบการศึกษาตั้งแต่ปี 2561 เมื่อรินะ อิโกมะ ผู้เป็นเซนเตอร์ของซิงเกิล 6 ซิงเกิลได้จบการศึกษา ในวันสุดท้ายของคอนเสิร์ต 7th YEAR BIRTHDAY LIVE เป็นคอนเสิร์ตจบการศึกษาของสมาชิกรุ่นที่ 1 นานาเซะ นิชิโนะ ผู้เป็นเซนเตอร์และเซนเตอร์ร่วมในซิงเกิล 7 ซิงเกิล ในเดือนมีนาคม มิซะ เอโต ได้จัดคอนเสิร์ตเดี่ยวในฐานะสมาชิกวงครั้งสุดท้าย ในวันที่ 8 กรกฎาคม กัปตันของวง เรกะ ซากุระอิ ประกาศจบการศึกษาและสิ้นสุดการทำกิจกรรมในวันที่ 1 กันยายน 2562 โดยตรงกับวันสุดท้ายของการทัวร์คอนเสิร์ต Summer National Tour 2019 โดยตำแหน่งกัปตันของวงได้รับช่วงต่อโดย มานัตสึ อากิโมโตะ 

ในวันที่ 7 มกราคม 2563 ไม ชิราอิชิได้ประกาศแผนการที่จบการศึกษาหลังจากการปล่อยซิงเกิลที่ 25 ต่อมาในวันที่ 28 เมษายน เธอได้ประกาศผ่านบล็อกอย่างเป็นทางการว่า การจบการศึกษาของเธอจะถูกเลื่อนออกไปจนกว่าจะปลอดภัยที่จะจัดคอนเสิร์ตจบการศึกษา เนื่องจากการระบาดทั่วของไวรัสโคโรนา

ในช่วงฤดูร้อน 2561 ได้มีการจัดการคัดเลือกสมาชิกของวงร่วมกับเคยากิซากะโฟร์ตีซิกซ์และฮินาตะซากะโฟร์ตีซิกซ์ ภายหลังการคัดเลือก ได้มีผู้ผ่านการคัดเลือกทั้งหมด 39 คน และมีจำนวน 11 คนที่ได้รับเลือกให้เป็นสมาชิกของโนกิซากะโฟร์ตีซิกซ์รุ่นสี่ ในเดือนกุมภาพันธ์ 2563 เด็กฝึกจากโครงการซากามิจิเค็นชูเซ (Sakamichi Kenshusei) จำนวน 5 คน ได้รับเลือกให้เป็นสมาชิกของโนกิซากะโฟร์ตีซิกซ์รุ่นที่สี่

สมาชิก
นับตั้งแต่ก่อตั้งมา โนกิซากะโฟร์ตีซิกซ์มีสมาชิกทั้งหมด 89 คน จากทั้งหมด 5 รุ่น และยังคงเป็นสมาชิกอยู่ 36 คน
สมาชิกปัจจุบัน
ชื่อ (ไทย)ชื่อ (ญี่ปุ่น)ชื่อ (โรมัน)วันเกิด (อายุ)รุ่นหมายเหตุริริอะ อิโตRiria Ito3เร็งกะ อิวาโมโตะRenka Iwamotoมินามิ อูเมซาวะMinami Umezawaกัปตันวงชิโอริ คูโบะShiori Kuboทามามิ ซากางูจิTamami Sakaguchiคาเอเดะ ซาโตKaede Satoเรโนะ นากามูระReno Nakamuraฮาซูกิ มูไกHazuki Mukaiมิซูกิ ยามาชิตะMizuki Yamashitaอายาโนะ คริสตี โยชิดะAyano Christie Yoshidaยูกิ โยดะYuki Yoda ซากูระ เอ็นโดSakura Endo4ฮารูกะ คากิKaki Harukaซายากะ คาเกฮาชิSayaka Kakehashiซายะ คานางาวะSaya Kanagawaยูนะ ชิบาตะYuna Shibataเรอิ เซมิยะRei Seimiyaมายุ ทามูระMayu Tamuraอายาเมะ สึสึอิAyame Tsutsuiมิโอะ ยากูโบะMio Yakuboฮารูกะ คูโรมิHaruka Kuromiเข้าร่วมวงเมื่อวันที่ 16 กุมภาพันธ์ พ.ศ. 2563ริกะ ซาโตRika Satoรูนะ ฮายาชิRuna Hayashiมิยุ มัตสึโอะMiyu Matsuoนาโอะ ยูมิกิNao Yumikiมาโอะ อิโอกิMao Ioki5เทเรสะ อิเคดะTeresa Ikedaมิกุ อิจิโนเสะMiku Ichinoseนางิ อิโนอูเอะNagi Inoueฮินะ โอกาโมโตะHina Okamotoอายะ โองาวะAya Ogawaอิโรฮะ โอกูดะIroha Okudaซากูระ คาวะซากิSakura Kawasakiซัทสึกิ ซูงาวาระSatsuki Sugawaraนาโอะ โทมิซาโตะNao Tomisatoอารูโนะ นากานิชิAruno Nakanishi 

สมาชิกที่จบการศึกษาแล้ว

ชื่อ (ไทย)ชื่อ (ญี่ปุ่น)ชื่อ (โรมัน)วันเกิด (อายุ)รุ่นวันจบการศึกษาหมายเหตุโฮโนกะ ยามาโมโตะHonoka Yamamoto122 กันยายน พ.ศ. 2554อายากะ โยชิโมโตะAyaka Yoshimoto22 กันยายน พ.ศ. 2554ยูมิโกะ อิวาเซะYumiko Iwase12 ตุลาคม พ.ศ. 2555มิกูโมะ อันโดMikumo Andou26 มิถุนายน พ.ศ. 2556ยูกินะ คาชิวะYukina Kashiwa17 พฤศจิกายน พ.ศ. 2556เซระ มิยาซาวะSeira Miyazawa17 พฤศจิกายน พ.ศ. 2556นานามิ นิชิกาวะNanami Nishikawa222 มีนาคม พ.ศ. 2557เรนะ อิชิกิRena Ichiki121 กรกฎาคม พ.ศ. 2557ริซาโกะ ยาดะRisako Yada218 ตุลาคม พ.ศ. 2557เคียวกะ โยเนโตกุKyouka Yonetoku18 ตุลาคม พ.ศ. 2557เนเนะ อิโตNene Ito119 ตุลาคม พ.ศ. 2557รินะ ยามาโตะRina Yamato15 ธันวาคม พ.ศ. 2557เซระ ฮาตานากะSeira Hatanaka4 เมษายน พ.ศ. 2558เรนะ มัตสึอิRena MatsuiSKE4814 พฤษภาคม พ.ศ. 2558 ยกเลิกการควบวงเซระ นางาชิมะSeira Nagashima120 มีนาคม พ.ศ. 2559ไม ฟูกางาวะMai Fukagawa16 มิถุนายน พ.ศ. 2559นานามิ ฮาชิโมโตะNanami Hashimoto20 กุมภาพันธ์ พ.ศ. 2560ฮิเมกะ นากาโมโตะHimeka Nakamoto19 พฤศจิกายน พ.ศ. 2560มาริกะ อิโตMarika Ito23 ธันวาคม พ.ศ. 2560มาฮิโระ คาวามูระMahiro Kawamura31 มีนาคม พ.ศ. 2561รินะ อิโกมะRina Ikoma6 พฤษภาคม พ.ศ. 2561จัดคอนเสิร์ตจบการศึกษาในวันที่ 22 เมษายน พ.ศ. 2561ชิฮารุ ไซโตChiharu Saito16 กรกฎาคม พ.ศ. 2561อิโอริ ซางาระIori Sagara216 กรกฎาคม พ.ศ. 2561ยูมิ วากัตสึกิYumi Wakatsuki130 พฤศจิกายน พ.ศ. 2561จัดคอนเสิร์ตจบการศึกษาในวันที่ 4 ธันวาคม พ.ศ. 2561อามิ โนโจAmi Noujou15 ธันวาคม พ.ศ. 2561ฮินะ คาวาโงะHina Kawago20 ธันวาคม พ.ศ. 2561นานาเซะ นิชิโนะNanase Nishino31 ธันวาคม พ.ศ. 2561จัดคอนเสิร์ตจบการศึกษาในวันที่ 24 กุมภาพันธ์ พ.ศ. 2562มิซะ เอโตMisa Eto31 มีนาคม พ.ศ. 2562ยูริ ไซโตYuri Saito24 พฤษภาคม พ.ศ. 2562คาริน อิโตKarin Ito224 พฤษภาคม พ.ศ. 2562เรกะ ซากูราอิReika Sakurai11 กันยายน พ.ศ. 2562อดีตกัปตันวง (พ.ศ. 2555 - พ.ศ. 2562)โคโตโกะ ซาซากิKotoko Sasaki231 มีนาคม พ.ศ. 2563ซายูริ อิโนอูเอะSayuri Inoue127 เมษายน พ.ศ. 2563คานะ นากาดะKana Nakada25 ตุลาคม พ.ศ. 2563ไม ชิราอิชิMai Shiraishi28 ตุลาคม พ.ศ. 2563มิโอนะ โฮริMiona Hori228 มีนาคม พ.ศ. 2564ซายูริ มัตสึมูระSayuri Matsumura113 กรกฎาคม พ.ศ. 2564จัดคอนเสิร์ตจบการศึกษาในวันที่ 23 มิถุนายน พ.ศ. 2564จุนนะ อิโตJunna Itō231 สิงหาคม พ.ศ. 2564มิริอะ วาตานาเบะMiria Watanabe31 สิงหาคม พ.ศ. 2564โมโมโกะ โอโซโนะMomoko Ōzono34 กันยายน พ.ศ. 2564ลาออกจากวงการบันเทิงหลังจบการศึกษาจากวงคาซูมิ ทากายามะKazumi Takayama121 พฤศจิกายน พ.ศ. 2564รันเซะ เทราดะRanze Terada212 ธันวาคม พ.ศ. 2564จัดคอนเสิร์ตจบการศึกษาในวันที่ 28 ตุลาคม พ.ศ. 2564 และลาออกจากวงการบันเทิงหลังจบการศึกษาจากวงเอริกะ อิกูตะErika Ikuta131 ธันวาคม พ.ศ. 2564จัดคอนเสิร์ตจบการศึกษาในวันที่ 14-15 ธันวาคม พ.ศ. 2564ไม ชินอูจิMai Shinuchi210 กุมภาพันธ์ พ.ศ. 2565มินามิ โฮชิโนะMinami Hoshino112 กุมภาพันธ์ พ.ศ. 2565ลาออกจากวงการบันเทิงหลังจบการศึกษาจากวงฮินาโกะ คิตาโนะHinako Kitano230 เมษายน พ.ศ. 2565จัดคอนเสิร์ตจบการศึกษาในวันที่ 24 มีนาคม พ.ศ. 2565เรนะ ยามาซากิRena Yamazaki17 กรกฎาคม พ.ศ. 2565ฮินะ ฮิงูจิHina Higuchi131 ตุลาคม พ.ศ. 2565มายะ วาดะMaaya Wada4 ธันวาคม พ.ศ. 2565อาซูกะ ไซโตAsuka Saito31 ธันวาคม พ.ศ. 2565จัดคอนเสิร์ตจบการศึกษาในวันที่ 17-18 พฤษภาคม พ.ศ. 2566มานัตสึ อากิโมโตะManatsu Akimoto26 กุมภาพันธ์ พ.ศ. 2566อดีตกัปตันวง (พ.ศ. 2562 - พ.ศ. 2566) และสมาชิกรุ่นที่หนึ่งคนสุดท้ายที่จบการศึกษาจากวงอายาเนะ ซูซูกิAyane Suzuki228 มีนาคม พ.ศ. 2566สมาชิกรุ่นที่สองคนสุดท้ายที่จบการศึกษาจากวงยูริ คิตางาวะYuri Kitagawa430 มิถุนายน พ.ศ. 2566เซระ ฮายากาวะSeira Hayakawa24 สิงหาคม พ.ศ. 2566ลาออกจากวงการบันเทิงหลังจบการศึกษาจากวง

ผลงานเพลง

สตูดิโออัลบั้ม
2558: Toumei na Iro 
2559: Sorezore no Isu 
2560: Umaretekara Hajimete Mita Yume 
2562: Ima ga Omoide ni Naru made 

อัลบั้มรวมเพลง
2561: Boku dake no Kimi ~Under Super Best~ 

ผลงานการแสดง
ภาพยนตร์สารคดี
Kanashimi no Wasurekata: Documentary of Nogizaka46  (2558)
Itsunomanika, Kokoniiru: Documentary of Nogizaka46  (2562)

ภาพยนตร์ไลฟ์แอกชั่น
 Asahinagu  (2560)
 Eizouken ni wa Te o Dasu na!  (2563)

รายการโทรทัศน์
 Nogizakatte, Doko?  (TV Tokyo, 2554-2558)
 Saba Doru  (TV Tokyo, 2555)
 Nogizaka Romance  (TV Tokyo, 2555)
 NOGIBINGO! (NTV, 2556-2562)
 Nogizaka Under Construction  (TV Tokyo, 2558-)
 Hatsumori Bemars  (TV Tokyo, 2558)
 Nogizaka46 Eigo  (TBS, 2558-)
 Sagara to Kiyoto no Nogizaka Pupupu  (TVS, 2558)
 My first baito (Fuji TV, 2560-2561)
 Zambi ((NTV, 2562)
 Watashi no Hatarakikata 〜Nogizaka46 no Double Work Taiken!〜  (Fuji TV, 2561-2562)
 Nogizaka 46 no The Dream Baito! 〜Hatarakikata Kaikaku! Yume e no Chōsen!〜  (Fuji TV, 2562-)
 Nogizaka Doko e  (NTV, 2562-)
 Samu no Koto  (DTV, 2563)
 Saru ni au  (DTV, 2563)

ละครเวที
 16 nin no Principal  (โรงละครพาร์โก, 2555)
 16 nin no Principal deux  (อาซากาซะแอกต์เธียเตอร์ และ โรงละครศิลปะอุเมดะ, 2556)
 16 nin no Principal trois  (อาซากาซะแอกต์เธียเตอร์, 2557)
 Joshiraku  (AiiA 2.5 เธียเตอร์ โตเกียว, 2558)
 Subete no Inu wa Tengoku e Iku  (AiiA 2.5 เธียเตอร์ โตเกียว, 2558)
 Joshiraku 2: Toki Kakesoba  (AiiA 2.5 เธียเตอร์ โตเกียว, 2559)
 Hakaba Joshikōsei  (โตเกียวโดมซิตี เธียเตอร์จี-รอสโซ, 2559)
 3 nin no Principal (สมาชิกรุ่นที่ 3)  (AiiA 2.5 เธียเตอร์ โตเกียว, 2560)
 Asahinagu  (อีเอ็กซ์เธียเตอร์รปปงงิ, 2560)
 3 nin no Principal (สมาชิกรุ่นที่ 4)  (โรงละครซันไชน์, 2562)

รางวัล
ตารางต่อไปนี้เป็นรายชื่อรางวัลใหญ่บางส่วนที่มอบให้กับวง
 ปี งานประกาศรางวัล รางวัล ผลงานที่รับการเสนอชื่อ ผลลัพธ์2556เจแปนโกลด์ดิสก์อะวอดส์ ครั้งที่ 27ศิลปินใหม่แห่งปี (New Artist of the Year)โนกิซากะโฟร์ตีซิกซ์2558เจแปนโกลด์ดิสก์อะวอดส์ ครั้งที่ 29สุดยอด 5 ซิงเกิล (Best 5 Single)"Nandome no Aozora ka?"2559เจแปนโกลด์ดิสก์อะวอดส์ ครั้งที่ 30สุดยอด 5 ซิงเกิล (Best 5 Single)"Taiyou Knock" 2560เจแปนเรคอร์ดอะวอดส์ ครั้งที่ 59แกรนด์พริกซ์ (Grand Prix)"Influencer"เจแปนเคเบิลอะวอดส์ ครั้งที่ 50รางวัลดนตรียอดเยี่ยม (Excellent Music Award)เจแปนโกลด์ดิสก์อะวอดส์ ครั้งที่ 31สุดยอด 5 ซิงเกิล (Best 5 Single)"Sayonara no Imi"2561เจแปนเรคอร์ดอะวอดส์ ครั้งที่ 60แกรนด์พริกซ์ (Grand Prix)"Synchronicity"เจแปนโกลด์ดิสก์อะวอดส์ ครั้งที่ 32สุดยอด 5 ซิงเกิล (Best 5 Single)"Nigemizu"2562เจแปนโกลด์ดิสก์อะวอดส์ ครั้งที่ 32สุดยอด 5 ซิงเกิล (Best 5 Single)"Synchronicity""Jikochuu de Ikou!"เจแปนเรคอร์ดอะวอดส์ ครั้งที่ 61รางวัลผลงานยอดเยี่ยม (Excellent Work Award)"Sing Out!"